Kümmekond päeva on mul veel varuks, enne kui metsast vanu õhuliine maha võtma tullakse. Homme siis üritan teise liinitrassi pealt ise pajupõõsaid lõigata. Kahtlen, kas liinimeestel on aega maaomanike soove või, tule taevas appi! - nõudmisi ära kuulata. Mis loeb neile mõni katkisõidetud puu või porine rööbas. Et seda  metsamaad võimalikult vähe rikutuna lõpuks tagasi saada, peab ilmselt ise asjade käiku sekkuma. Nii lasingi külamehel ühe trassiosa aegsasti võsast puhtaks lõigata, et ellujäävad noored puud oleksid tulevasele metsale n-ö seemneks. Tegin sellest ka pildi.